[Foto’s] Badtyd: Prettige foto’s wys diere se ontsteltenisFoto: I Freaking Love Animals Troeteldierliefhebbers weet goed: jy moet meeste vierpotiges liefs ver weg hou van ŉ druppende kraan of selfs net die woord “bad” kan die hele huishouding in rep en roer hê. ŉ Facebook-blad met ŉ passie vir troeteldiere het ŉ fotogalery van ŉ paar kat- en hondekinders gedeel wat deur hul eienaars gebad is. Dié diere lyk byna of hulle gedaanteverwisselings ondergaan het – hul gesiggies spreek van absolute ontevredenheid en herinner mens dat dié vierpotiges, ondanks hul waardige plek in die gesin, skielik in jou grootste vyand kan ontaard. Die inskrywing is meer as 6 000 keer op Facebook gedeel.